༄༅། །མི་གཡོ་བ་དཀར་པོའི་མངོན་རྟོགས་བཞུགས་
པའི་དབུ་ཕྱོགས་སོ། །
༄༅། །བཅོམ་ ལྡན་འདས་ མི་ གཡོ་མགོན་པོ་ལ་ཕྱག་འཚལ་ལོ། །འདིའི་སྒོམ་
བཟླས་བྱེད་པར་འདོད་པས། གནས་ཡིད་དུ་འོང་བར་སྟན་འབོལ་བ་ལ་འདུག་སྟེ། ཁ་ཤར་
ཕྱོགས་སུ་བལྟས་ལ། སྐྱབས་འགྲོ་སེམས་བསྐྱེད་བྱ། ཚད་མེད་པ་བཞི་བསྒོམས། ཨོཾ་སྭ་བྷཱ་ཝ་
ཤུདྡྷསརྦ་དྷརྨཱསྭ་བྷཱ་ཝ་བི་ཤུདྡྷ྅་ཧཾ་གིས་ཆོས་ཐམས་ཅད་རང་བཞིན་གྱིས་རྣམ་པར་དག་པའི་
དོན་དྲན་པར་བྱ། དེའི་ངང་ལས་པཾ་ལས་པདྨ་དཀར་པོ་འདབ་མ་བརྒྱད་པའི་ལྟེ་བར། རཾ་ལས་
ཉི་མའི་དཀྱིལ་འཁོར་དམར་སེར་འོད་འབར་བའི་སྟེང་དུ་ཧཱུཾ་དཀར་པོ། དེ་ལས་འོད་འཕྲོས།
འཕགས་པ་མཆོད། སེམས་ཅན་གྱི་སྡིག་སྒྲིབ་སྦྱངས། མི་གཡོ་བའི་གོ་འཕང་ལ་བཀོད། འོད་
ཀྱི་རྣམ་པས་ཧཱུཾ་ལ་འདུས་ཏེ། འོད་དུ་ཞུ་བ་ལས་བྱུང་བའི་ཁྲོ་རྒྱལ་སྐུ་མདོག་སྟོན་ཟླ་ལྟར་དཀར་
བ༑ ཞལ་གཅིག་ཕྱག་གཉིས་པ། ཕྱག་གཡས་པ་མཁའ་ལྟར་སྔོ་བའི་རལ་གྲི་མེ་འབར་བ་དང་
བཅས་ པ་འདེབས་ པའི་ཚུལ་གྱིས་ འཕྱར་ཞིང་། གཡོན་པ་རྡོ་རྗེ་ཞགས་པས་ལན་གསུམ་
དཀྲིས་པའི་སྡིགས་མཛུབ་ཐུགས་ཀར་མཛད་པ། སྤྱན་གསུམ་མེ་མདག་གི་ཕུང་པོ་ལྟར་དམར་
-507-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
ཞིང་འགྱུ་བ། བདུད་བཞི་སྐྲག་པར་བྱེད་པའི་མཆེ་བ་བཞི་རྣམ་པར་གཙིགས་པའི་ཞལ་བགྲད་
པ༑ དབུ་སྐྲ་དང་། སྨིན་མ་དང་། སྨ་ར་དམར་སེར་གྱེན་དུ་ཟིངས་པ། ནོར་བུས་སྤྲས་པའི་
གསེར་གྱི་རྒྱན་དུ་མས་བརྒྱན་པ། གསེར་གྱི་ཚོམ་བུ་བཀོད་པའི་དར་སྔོ་ལྗང་གིས་སྨད་དཀྲིས་
ཤིང་། ཞབས་གཡས་བཞེངས་པར་ཕྱོགས་པའི་མཐིལ་གྱི་གདན་ལ་བཞུགས་པ། གཡོན་པའི་
པུས་མོ་བཙུགས་ཤིང་འགྱིངས་པའི་ཚུལ་ཅན། སྐུ་སྦོམ་ཞིང་ཡན་ལག་རགས་པ། ལྟེ་བ་ཆེ་ཞིང་
ཅུང་ཟད་ཐུར་དུ་འཕྱང་བ། ཡེ་ཤེས་ཀྱི་མེ་འབར་བའི་ཀློང་ན་བཞུགས་པའི་གནས་གསུམ་དུ།
ཡི་གེ་གསུམ་གསལ་བར་གནས་པའི་ཐུགས་ཀ་ནས་འོད་འཕྲོས། ཡེ་ཤེས་པ་འཁོར་བཅས་
སྤྱན་དྲངས་པ་ལ། མཆོད་པ་དང་། ཡན་ལག་བདུན་པ་བྱ། ཛཿཧཱུཾ་བཾ་ཧོཿས་ རང་ཉིད་ལྷར་
བསྐྱེད་པ་ལ་དབྱེར་མེད་དུ་བསྟིམ། རང་ཉིད་འདྲ་བའི་བཅོམ་ལྡན་འདས་མདུན་དུ་བསྐྱེད་དེ།
གཉིས་ཀའི་ཐུགས་ཀར་ཉི་མའི་སྟེང་དུ་ཧཱུཾ་གི་ཐ་མར་ཡི་གེ་བཅུ་པའམ། དགུ་རྒྱ་སྐྱེགས་ལྟར་
དམར་བས་བསྐོར་བའི་རང་ལ་དམིགས་ཏེ། བརྒྱ་རྩ་གཅིག་མདུན་དུ་བསྐྱེད་པ་ལ་དམིགས་ཏེ་
བརྒྱ་བཟླས་པའི་མཐར་མཆོད་བསྟོད་ཅི་གྲུབ་བྱ་སྟེ། བློ་གྲོས་འཕེལ་བར་གསོལ་བ་བཏབ་
པས། ཧཱུཾ་མ་ཧཱུཾ་ཡིག་རབ་ཏུ་དཀར་ཞིང་འབར་བ་ཆད། རང་གི་ཐུགས་ཀའི་ཧཱུཾ་ལ་ཕོག་པ་ཙམ་
གྱིས་ཉི་ཟེར་ཕོག་པའི་པདྨ་ལྟར། སྙིང་པདྨ་འདབ་བརྒྱད་པའི་ཚུལ་དུ་ཁ་ཕྱེ་བའི་སྟེང་དུ། བླ་
མའི་ཞལ་ལས་འབྱུང་བའི་མན་ངག་གི་གནད་བཞིན་དུ་དམིགས་ཏེ། ༀ་ཙཎྜ་མཧཱ་རོ་ཥཱ་ན་ཧཱུྃ་
ཕཊ། ཅེས་རབ་ཏུ་བརྗོད་པ་དང་མཉམ་དུ་མདུན་གྱི་སྔགས་རྣམས་རིམ་པ་བཞིན་ཞལ་ནས་
བྱུང་སྟེ། རང་གི་ཞལ་ནས་ཞུགས། ཐུགས་ཀའི་སྔགས་ལ་རིམ་པ་བཞིན་ཐིམ། སླར་སྐུའི་
དབྱིབས་བརྒྱུད་དེ་ལྟེ་བ་ནས་འཐོན། མདུན་གྱི་ལྟེ་བར་ཞུགས་ཏེ། མགལ་མེ་འཁོར་བ་བཞིན
དུ་དྲག་ཅིང་རྩུབ་པ་སྐར་མདའ་ལྟ་བུ་ཕྱོགས་ཀུན་ཏུ་འཕྲོས་པས་རྒྱལ་བ་སྲས་དང་བཅས་པ་
རྣམས་ཀྱི་མཁྱེན་པ་དང་། དྲང་སྲོང་རིག་པའི་གནས་ལ་མཁས་པའི་པཎྜི་ཏ། གླེགས་བམ། ཉི་
-508-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
ཟླ༑ སྐར་མ། ནོར་བུ། རྩི་ཤིང་། ནགས་ཚལ་གྱི་ནུས་པ་དང་། བཅུད་ཐམས་ཅད་འོད་ཀྱི་རྣམ་
པས་རང་ལ་ཐིམ་པས། ནུས་པ་དེ་བཞིན་དུ་ཐིམ་པར་བསམ་སྟེ་བརྒྱ་བཟླས། དེ་བཞིན་དུ་རང་
གི་ཞལ་ནས་མདུན་གྱི་ཞལ་དུ་འཁོར་བ་ལ་བརྒྱ་བཟླས། ཐུན་མཚམས་སུ་མཆོད་པ་དང་།
བསྟོད་པ་ཅི་ཤེས་པ་བྱ། གསོལ་བ་དྲག་ཏུ་གདབ། དུས་གསུམ་རྒྱལ་བའི་ཡོན་ཏན་གཅིག་
འདུས་ནས། །བདུད་བཞི་འདུལ་ཕྱིར་མི་བསྲུན་དྲག་པོའི་གཟུགས། །ཐུབ་པའི་པུས་མོ་ལས་
སྤྲུལ་མི་གཡོ་མགོན། །མཚུངས་མེད་ལྷག་པའི་ལྷ་ལ་ཕྱག་འཚལ་ལོ། །དངོས་འབྱོར་ཡིད་སྤྲུལ་
བླ་མེད་མཆོད་པ་འབུལ། །རང་གཞན་ཀུན་གྱིས་ཉེས་བྱས་རྒྱལ་ལ་བཤགས། །འཁོར་འདས་
དགེ་བའི་ཆོས་ལ་རྗེས་ཡི་རང་། །ཐེག་ཆེན་ཆོས་ཀྱི་འཁོར་ལོ་བསྐོར་དུ་གསོལ། །འགྲོ་བའི་
དོན་ཕྱིར་རྟག་པར་བཞུགས་སུ་གསོལ། །དགེ་བས་འགྲོ་བའི་གཏི་མུག་མུན་སེལ་ཤོག །བདག་
ཀྱང་དེང་ནས་སྐྱེ་བ་ཐམས་ཅད་དུ། །དམ་ཆོས་ཚུལ་བཞིན་འཛིན་དང་ཀློག་པ་དང༌། །ལེགས་
པར་འཆད་དང་རྩོད་དང་རྩོམ་པ་ལ། །ཐོགས་མེད་གཟུངས་དང་སྤོབས་པའི་དཔལ་ཐོབ་
ཤོག །ཅེས་སོགས་ཇི་ལྟར་རིགས་པའི་བསྔོ་བ་སྨོན་ལམ་དང་བཅས་པ་བྱ། འདི་ལ་ལོག་
གནོན་དང། ལས་བཞིའི་སྒྲུབ་ཚུལ་ལས་སྦྱོར་ལ་སོགས་གཞན་དུ་རྒྱས་པར་ཤེས་པར་
བྱའོ། །མི་གཡོ་བ་དཀར་པོ་ལ་བརྟེན་ནས། བློ་འཕེལ་བའི་སྒྲུབ་ཐབས་དཱ་ན་ཤཱི་ལའི་གཞུང་
དང་། བླ་མའི་མན་ངག་བཞིན་དུ་མ་ནོར་བར་རིན་ཆེན་རྒྱལ་མཚན་དཔལ་བཟང་པོས་བྲིས་
པའོ། །མངྒ་ལཾ་ཀུ་རུ། ཤུ་བྷཾ།། །།
-509-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ